**သင်ခန်းစာ (၉)**

**ချီးမွမ်းခြင်းအသက်တာ**

**သြဂုတ်လ ၂ဝ - ၂၆**

ဥပုသ်နေ့မွန်းလွဲပိုင်း သြဂုတ်လ ၂ဝ ရက်

ဖတ်ရန်ကျမ်းချက်များ။ ဖိလိပ္ပိ၊ ၄း၄-၇။ ယောရှု၊ ၅း၁၃ - ၆း၂ဝ။ ဆာလံ၊ ၁၄၅။ တမန်၊ ၁၆း၁၆-၃၄။ ၆ရာ၊ ၂ဝး၁-၃ဝ။

အလွတ်ကျမ်းချက်

‘‘သခင်ဘုရား၌ အစဉ်မပြတ်ဝမ်းမြောက်ခြင်းရှိကြလော့။ တစ်ဖန်ငါဆိုသည်ကား၊ ဝမ်းမြောက်ကြလော့’’ (ဖိလိပ္ပိ၊ ၄း၄)။

ကျွန်ုပ်တို့စိတ်ပျော်နေချိန်တွင် ဘုရားသခင်ကိုအော်ဟစ်ချီးမွမ်းနိုင် ပါသည်။ အခြေအနေ မကောင်းသော အခါ၌မူ ချီးမွမ်းရန်မလွယ်ကူတော့ပါ။ အကြမ်းတမ်းဆုံးအခြေအနေရောက်ရှိနေစဉ်၊ ပြင်းထန်သောအပူမီးဝိုင်း၍ သောကရောက်နေချိန်၌ ဘုရားကိုချီးမွမ်းရန်ခက်လှသည်။ ကောင်းစားသည် ဖြစ်စေ၊ ခက်ခဲသည်ဖြစ်စေ ဘုရားကို ချီးမွမ်းရမည်။ လိုအပ်နေချိန်မှာပို၍ပို၍ ပင်ချီးမွမ်းခြင်းပြုမိလျှင် ကျွန်ုပ်တို့ယုံကြည်ခြင်းသည် သာ၍ခိုင်မာ လာလိမ့်မည်။

အမှန်မှာချီးမွမ်းခြင်းအမှုသည် အမှောင်ဆုံးသောကျွန်ုပ်တို့၏ ဒုက္ခကိုပင် ပြောင်းလဲပေးစေပါသည်။ ပတ်ဝန်းကျင်၌ရှိသောကိစ္စကို ပြုပြင်ပြောင်းလဲခြင်း ရှိချင်မှရှိလိမ့်မည်။ သို့သော် ကျွန်ုပ်တို့၏ အတွင်းစိတ်၌ ပြောင်းလဲခြင်းရှိပြီး ကျွန်ုပ်တို့ပတ်ဝန်းကျင်ရှိစိန်ခေါ်မှုများကို ရင်ဆိုင်နိုင်အားကိုပေးနိုင်လိမ့်မည်။

ချီးမွမ်းခြင်းသည် ယုံကြည်ခြင်းအတွက်လက်တွေ့လုပ်ဆောင်ချက် ဖြစ်သည်။ သဘာဝအတိုင်း ဖြစ်လာခြင်းမျိုးမဟုတ်ပါ။ သို့သော် ချီးမွမ်းခြင်းကို လေ့ကျင့်ယူသောအခါမှာ အလေ့အကျင့်ဖြစ်လာတော့သည်။ ချီးမွမ်းခြင်း၌ ပြောင်းလဲမှုနှင့်အောင်မြင်မှုတန်ခိုးပါရှိနေပါသည်။

**တစ်ပတ်တာသတိပြုရန်။** ချီးမွမ်းခြင်းသည်မည်ကဲ့သို့သောအရာနည်း။ ခက်ခဲကြမ်းတမ်းသောအချိန်၌ ချီးမွမ်းခြင်းသည် အဘယ်ကြောင့်ဝိညာဉ်ရေးရာ လက်နက်တစ်စုံဖြစ်စေနိုင်ပါသနည်း။ ချီးမွမ်းခြင်းသည် ကျွန်ုပ်တို့ကိုမည်သို့ ပြောင်းလဲပေးနိုင်သနည်း။ ပတ်ဝန်းကျင်ကိုမည်သို့သက်ရောက်မှုရှိသနည်း။

တနင်္ဂနွေနေ့ သြဂုတ်လ ၂၁ ရက်

ချီးမွမ်းခြင်းအတွက်အောက်ခံဘောင်

ရုရှားစာရေးဆရာကြီး ဖွိုင်ဒိုဒေါ့စတွိုင်းယဗာ့စကီ သည် သေဒဏ်ချမှတ်ခံခဲ့ရသည်။ နောက်ဆုံးအချိန် အနည်းငယ်သာ အသက်ရှင်ခွင့်ရတော့မည်။ သူသည်ထောင်ထဲ၌ရှိသော အကျဉ်းသားအဖော် များကို မိမိ၏ အတွေ့အကြုံများအားပြောပြပေးခဲ့သည်။ သူရေးသားခဲ့သောစာ၌ ‘အဆုံးအထိယုံကြည်ချက်ထားပါ။ အခြားသူအားလုံး စိတ်ပျက်သွားသည့်တိုင် သင်ကိုယ်တိုင်တစ်ဦးတည်းသစ္စာခိုင်မြဲပါ။ သင်တစ်ယောက်တည်း အထီးကျန် နေသည့်တိုင် ပူဇော်သကာအလှူကိုတင်လှူ၍ ဘုရားကိုချီးမွမ်းပါ’ ဟူ၍ ဖြစ်သည်။

ယင်းသင်ခန်းစာအခန်းတိုင်းပင် ရှင်ပါလုသည် ဆန့်ကျင်မှုနှင့်နှိပ်စက် ညှဉ်းပန်းမှုမည်မျှခံခဲ့ရကြောင်းကို ကျွန်ုပ်တို့သိခဲ့ရပြီဖြစ်သည်။ ရောမမြို့ရှိ ထောင်ထဲ၌ရောက်နေသည်။ စိတ်ဓာတ်မကျသည့်အပြင် ဖိလိပ္ပိမြို့ရှိ ယုံကြည် သူများကို အားပေးတိုက်တွန်းစာရေးသားခဲ့သေးသည်။

ဖိလိပ္ပိ၊ ၄း၄-၇ ကိုဖတ်ပါ။ ရှင်ပါလုသည် ထောင်တွင်းအကျဉ်းချ ခံနေရစဉ် ထိုကဲ့သို့သော စာကိုရေးနိုင်သည့်အကြောင်းရင်း သင်မည်သို့ထင် သနည်း။ ရေးသားထားချက်၌ ဘုရားရှင်၏ ငြိမ်သက်ခြင်း မျိုးကို မည်သို့ရရှိ နိုင်သည့်သော့ချက်မှာမည်သည့်အရာများနည်း။

--------------------------------------------------------------------------------------------------

အခြေအနေအရပ်ရပ်ကောင်းမွန်နေသော် ပျော်ရွင်ဝမ်းမြောက်တတ် ကြသည်။ ရှင်ပေါလုအနေဖြင့် ကျွန်ုပ်တို့အားလုံး အစဉ်ဝမ်းမြောက်ခြင်းရှိစေရန် သတိပေးခဲ့သည်။ ထူးခြားချက်အမှန်ရှိနေပါသည်။ ရှင်ပေါလု၏ ရေးသားချက်ကို တည့်တည့်အဓိပ္ပာယ်ယူလျှင် ကျွန်ုပ်တို့အတွက်ဝေဖန်စရာအကြောင်းနှစ်ချက် ရှိသည်။

ပထမအနေဖြင့် အစဉ်ဝမ်းမြောက်ရမည်ဟုဆိုသောအခါ ပျော်ရွင်စရာ အကြောင်းတစ်စုံတစ်ရာ မရှိသည့်တိုင် ပျော်ရွင်နေရမည်ဟုအဓိပ္ပာယ်ရှိသည်။ ဒုတိယအချက်မှာ အစဉ်ပျော်ရွင်ရမည်ဟုဆိုသောအခါ စိတ်ထဲ၌ အလိုမကျ နေချိန်မှာပင် ပျော်ရွင်နေရမည်ဟု အဓိပ္ပာယ်ရှိနေပါသည်။

ရှင်ပေါလု၏သွန်သင်ခြင်းစကား၌ ကျွန်ုပ်တို့၏ပတ်ဝန်းကျင် အခြေ အနေသည် ပုံမှန်မဖြစ်နေသော်လည်း စိတ်ထဲ၌ ဝမ်းမြောက်ရမည်သာရှိသည်။ မည်သို့မျှအကြောင်းပြချက်မရှိသော်လည်း ဝမ်းမြောက်ပျော်ရွင် နေရမည်ဟု ပေါ်လွင်သည်။ တစ်နည်းမှာ ချီးမွမ်းခြင်းသည် ယုံကြည်ခြင်း၏အလုပ်တစ်ခု ဖြစ်ကြောင်း သတ်မှတ်ထားသည်။ ယုံကြည်ခြင်းသည် ကျွန်ပ်တို့ဖြစ်နေသော အခြေအနေအပေါ်ပြသရသည်မဟုတ်ဘဲ ဘုရားသခင်အမှန်တရားကိုသာ ပြခြင်းဖြစ်ရမည်။ သို့ဖြစ်၍ ကျွန်ုပ်တို့၏ခံစားမှုကောင်းခြင်းကြောင့် ချီးမွမ်း ရမည် မဟုတ်၊ ဘုရား၏ကတိတော်သည် အမှန်ပင်ကျွန်ုပ်တို့အတွက် ရှိနင့် ပြီးသောကြောင့် ချီးမွမ်းနေရမည်သာ ရှိသည်။ အံ့သြဖွယ်ကောင်းလှသည့်အချက်မှာ ယုံကြည်ခြင်းသည် ကျွန်ုပ်တို့၏ အတွေးအခေါ်မှ ပုံဖော်စတင်လာသည်။ ခံစားမှု စတင်လာသည့်အခြေအနေမှ စတင်လာခြင်းဖြစ်သည်။

ယနေ့ရှင်ပေါလုရေးသားချက်၌ ဘုရားရှင်ကိုသစ္စာသမ္မာနှင့်ပြည့်စုံ ကြောင်းကို မည်သို့ဖော်ပြသနည်း။ ထိုသစ္စာသမ္မာသည်ပင် ရှင်ပေါလုအား ပျော်ရွင်ခြင်းဝမ်းမြောက်ခြင်းကို ရရှိပိုင်ဆိုင်စေလျက် ထောင်သွင်း အကျဉ်းခန်းမှာပင်ပျော်ရွင်နိုင်ခဲ့သည်။ ဘုရားရှင်၏သစ္စာသမ္မာအကြောင်းကိုသင်သိသရွေ့ စာရင်းပြုစုရေးသား ပါ။ ထိုစာရင်းအတိုင်းကျေးဇူးတော်ကိုချီးမွမ်းခြင်းပြုပါ။ သင့်အတွက် မည်သို့ ပြောင်းလဲမှု ရှိစေနိုင် သနည်း။

တနင်္လာနေ့ သြဂုတ်လ ၂၂ ရက်

နံရံကိုဆုတောင်းခြင်းဖြင့်ဖြိုချပါ

အင်္ဂလိပ်တို့၏အဆိုတစ်ခုရှိသည်။ ‘ထောင့်နေရာကိုဆေးသုတ်ပါ’ ဟူ၍ ဖြစ်သည်။ ကြမ်းခင်းကို ဆေးသုတ်လျှင် သင်သည်ထောင့်နေရာသို့ရောက်ရှိ သွားမည်ဖြစ်သည်။ အခန်းတွင်းရှိ ကြမ်းဆေးသုတ်ထားသော နေရာကို နင်းကျော် နိုင်ရန် ဆေးခြောက်သည့်အထိ ထောင့်နေရာ၌ကပ်နေရမည်ဖြစ်သည်။

အချို့သောအချိန်များသည် ကျွန်ုပ်တို့ကြမ်းခင်းဆေးသုတ်သည့်အတိုင်း ထောင့်ကပ်သွားရသော အဖြစ်မျိုးနှင့်ကြုံရတတ်သည်။ ဆေးရည်မခြောက်သေး၊ ပေနေဆဲဖြစ်သည်။ ကျွန်ုပ်တို့၏ယုံကြည်ခြင်းသည် ကျွန်ုပ်တို့ကိုပြန်၍ပိတ်မိနေတတ်သည်။ အခြေအနေအရပ်ရပ်ကိုသုံးသပ်မိသောအခါ ဘုရားရှင်ကို စွန့်လွတ်ရန် ဖြစ်လာတတ်သည်။ ကျွန်ုပ်တို့စွဲကိုင်တတ်သောယုံကြည်ခြင်းနှင့် အရာအားလုံးအတွက် အားကိုးလောက်သော အခြေအနေဟု ထင်ရှားခြင်းမရှိ တော့ပါ။

ဘုရားရှင်သည် ဣသရေလလူများတို့ကို ထောင့်ကျဉ်းနေရာသို့ ခေါ်ဆောင်ပေးသွားသည်။ တောထဲ၌ နှစ်ပေါင်း ၄ဝ လှည့်လည်ရပြီးနောက် ဘုရားရှင်သည်မိမိ၏လူတို့အား ရေကြည်ရာမြက်နုသောနေရာကို ပေးအပ်ခြင်း မပြုသေးပါ။ ခိုင်ခံ့လုံခြုံ၍ခံတပ်ကောင်းသောမြို့ကြီး၊ အတောင့်တင်းဆုံးမြို့ကြီး ဆီသို့ ခေါ်ဆောင် သွားသည်။ ယေရိခေါမြို့ကို အသံတိတ်စတင်ပတ်နေရတော့သည်။ ခြောက်ရက်ပတ်လုံး အသံတိတ် ပတ်နေရသည်။ သတ္တမနေ့ရောက်သော အခါမှ ကြွေးကြော်သံကိုဘုရားရှင်ပြုစေတော်မူသည်။ တံပိုးခရာ မှုတ်ခြင်းနှင့် အတူ ကြီးစွာသောကြွေးကြော်ခြင်းကိုပြုကြသည်။ အောင်မြင်ခြင်းရရှိခဲ့သည်။

ယောရှု၊ ၅း၁၃-၆း၂ဝ ကိုဖတ်ပါ။ ဣသရေလလူများကို ဘုရားရှင် သည် မည်သို့သွန်သင်တော်မူသနည်း။

--------------------------------------------------------------------------------------------------

အသံကျယ်စွာဟစ်အော်ခြင်းသည် ဦရိုးဦပိကျသည့်အထိ အသံ၏ တုန်ခါမှုကိုမဖြစ်စေနိုင်ပါ။ ဣသရေလလူများကိုဘုရားရှင်ကြွေးကြော်စေသည်မှာ ဒါဝိဒ်မင်းကြီးရေးသားထားသောဆာလံကျမ်း ၆၆ နှင့် ဆင်တူပင်ဖြစ်သည်။ ‘‘မြေကြီးသားအပေါင်းတို့၊ ဘုရားသခင့်ရှေ့တော်၌ကျူးအေးသောအသံကိုဦပ၍၊ နာမတော်၏ဂုဏ်ကိုသီချင်းဆိုကြလော့။ ချီးမွမ်းခြင်း၏ဂုဏ်အသရေကိုပြကြ လော့’’ (ဆာလံ၊ ၆၆း၁၊ ၂ )။ ယင်းကြွေးကြော်သံသည် ချီးမွမ်းခြင်းအသံပင် ဖြစ်သည်။ ခိုင်ခံ့မြင့်မားသောဦမိ့ရိုးကြီးကို ခြောက်ရက်တိုင်တိုင် ကြည့်ရှုရပြီးနောက် မိမိတို့၏ခွန်အားဖြင့်လုံးဝဦဖိချ၍မရကြောင်းကို အဆုံးသတ်တွေ့မြင်နိုင်ရန်ဖြစ် သည်။

၎င်းနည်းအတိုင်း ကျွနု်ပ်တို့သည်လည်း ဟေဗြဲ ၁၁း၃ဝ ကိုနားလည်ရန် မည်သို့အထောက်အကူ ဖြစ်စေပါသနည်း။

--------------------------------------------------------------------------------------------------

ကျွန်ုပ်တို့၏အသက်တာတွင် ဘုရားရှင်တစ်စုံတစ်ရာထူးခြားမှုပြုတော့ မည်ဆိုလျှင် ယေရိခေါမြို့ကြီးသို့ ခေါ်ဆောင်လာလေ့ရှိသည်။ အောင်မြင်ခြင်း တန်ခိုးသည် ကျွန်ုပ်တို့လူသားများမှဖြစ်လာသည်မဟုတ်ကြောင်းကို ဘုရားရှင် သင်ပြပေးခြင်းဖြစ်သည်။ ကျွန်ုပ်တို့လိုအပ်သမျှအရာသည် ပြင်ပမှရရှိ နိုင်ကြောင်းကိုသာ သွန်သင် ပေး ချင်သည်။ ထို့ကြောင့် ကျွန်ုပ်တို့မည်သည့် အရာကိုရင်ဆိုင်နေရစေကာမူ၊ အတားအဆီးများမည်မျှရှိနေစေကာမူ ကျွန်ုပ်တို့ တာဝန်မှာ ချီးမွမ်းခြင်းရှိရန်သာဖြစ်သည်။ ကျွန်ုပ်တို့လိုအပ်သမျှအရာအားလုံးကို ယုံကြည်ခြင်းနှင့် လုပ်ဆောင်ရန်သာရှိပါသည်။

အင်္ဂါနေ့ သြဂုတ်လ ၂၃ ရက်

ချီးမွမ်းခြင်းအသက်တာ

ကျွန်ုပ်တို့သည်ကောင်းစားနေလျှင် ဘုရားရှင်ကိုချီးမွမ်းလေ့မရှိတတ်ပါ။ သို့ဆိုလျှင် ခက်ခဲသော အချိန်တွင် ပို၍ပင်ဆိုးနေလိမ့်မည်လား။ ချီးမွမ်းရမည်ဟု ခိုင်းစေခြင်းခံရသော်လည်း ချီးမွမ်းတတ်ခြင်းသဘောကို ကျွန်ုပ်တို့ဆက်လက် ကျင့်ဆောင်နေရဦးမည်ဖြစ်သည်။ ချီးမွမ်းခြင်းသည် အထူးလွန်ကဲသောအမူအရာ ပြရန် မသင့်သော်လည်း အသက်လမ်းခရီး၌ အထူးလိုအပ်သောအရာဖြစ်သည်။

ဆာလံ၊ ၁၄၅ ကိုဖတ်ပါ။ ဒါဝိဒ်မင်းသည် ဘုရားသခင်ကိုချီးမွမ်း ရခြင်းအကြောင်း မည်သို့ရေးခဲ့သနည်း။ ယင်းဆာလံသီချင်းသည် သင်၏ ကိုယ်ပိုင်ချီးမွမ်းစကားအဘယ်ကြောင့်ဖြစ်သင့်သနည်း။

--------------------------------------------------------------------------------------------------

ဗြိတန်ဓမ္မဆရာကြီးချားလ်ဟာဒန်စပါဂျအွန်သည် ‘ချီးမွမ်းခြင်း၏အလေ့အကျင့်’ ဟုဆိုသော စာတစ်အုပ်ကို ရေးသားခဲ့သည်။ ယင်းစာအုပ်သည် ယနေ့ဖတ်သော ဆာလံကျမ်း ၁၄၅း၇ ကိုအခြေပြုထားသည်။ အခန်းငယ်တိုတိုလေးဖြစ်နေသော်လည်း စပါဂျအွန် အနေဖြင့် အရေးကြီးသောအချက်သုံးချက်ကို ကျွန်ုပ်တို့၏ အသက်တာအတွက် ချီးမွမ်းခြင်းသင်ခန်းစာအဖြစ် ပြသပေးထားသည်။

၁။ ချီးမွမ်းခြင်းသည် ပတ်ဝန်းကျင်ကိုကျွန်ုပ်တို့ကြည့်မြင်၍ လေ့ကျင့်ယူနေသည့်အရာဖြစ်သည်။ ကျွန်ုပ်တို့ပတ်ဝန်းကျင်၌ရှိသောဘုရားရှင်၏ကြီးမြတ်ခြင်းအကြောင်းကိုမကြည့်မိလျှင်ကိုယ်တော်ကို ချီးမွမ်း စရာ အကြောင်းမရှိပါ။ ကိုယ်တော်ဖန်ဆင်းထားသမျှအရာအားလုံးသည် ချီးမွမ်းထိုက်သောကြောင့်ဖြစ်သည်။ ဖန်ဆင်းခြင်း လက်ရာတော်သည် လှပကြည်နူး စရာဖြစ်နေပါသလား။ ဝိညာဉ်ရေးရာဘက်၌လည်း ဘုရားရှင်ကို ချီးမွမ်းထိုက် ပါသည်။ နုနယ်သောခရစ်ယာန်အသက်တာမှ ကြီးရင့်ခွင့်ရရှိခြင်းအတွက် ချီးမွမ်းထိုက်ပါသည်။

၂။ ချီးမွမ်းခြင်းသည်မြင်သောအရာကို သတိရလေ့ကျင့်ယူ ရသောအရာဖြစ်သည်။ ချီးမွမ်းခြင်း အသက်တာနှင့်အသက်ရှင်လိုလျှင် မြင်ခဲ့ရသမျှကို ပြန်၍ဆင်ခြင်ရန်လိုသည်။ ယဉ်ကျေးမှုအသစ်ဓလေ့မှ ဘုရားရှင်၏ ကောင်းမြတ်တော်မူခြင်းကို ပြန်၍သတိရခြင်းသည် ချီးမွမ်းခြင်းသဘောကို ဖြစ်စေ၍ ကိုယ်တော်၏ ကောင်းမြတ်ခြင်းသဘောသည် ကျွန်ုပ်တို့စိတ်ထဲစွဲနေ စေမည်လား။

၃။ ချီးမွမ်းခြင်းသည် ပြောဆိုခြင်းဖြင့်လေ့ကျင့်ယူစေရသည်။ ချီးမွမ်းခြင်းသည် ခေါင်းဖြင့် ဦးနှောက်ဖြင့်လုပ်ဆောင်ချက်မျိုးမဟုတ်ပါ။ နှုတ်ဖြင့် အခြားသူများကြားနိုင်အောင် ပြောဆိုခြင်းဖြစ်သည်။ နှုတ်ဖြင့် ဘုရားသခင်ကို သင်မည်သို့ချီးမွမ်းနိုင်မည်ဟု စိတ်ထဲရှိနေသနည်း။ မည်သူများအတွက် ထိရောက် မှုသက်ရောက်နိုင်သနည်း။

သင်စာရွက်နှင့်ကညစ်တံကိုယူ၍ ဤအချက်သုံးချက်ကိုအခြေခံကာ အချိန်ယူရေးမှတ်ပါ။ သင်၏ အသက်တာ၌ချီးမွမ်းခြင်းသဘောကို မည်သို့တိုးတက် စေနိုင်မည်နည်း။ယုံကြည်ခြင်းသည် ကျွန်ုပ်တို့၏ အတွေးအခေါ်မှ ပုံဖော်စတင်လာသည်။ ခံစားမှု စတင်လာသည့်အခြေအနေမှ စတင်လာခြင်းဖြစ်သည်။

ယနေ့ရှင်ပေါလုရေးသားချက်၌ ဘုရားရှင်ကိုသစ္စာသမ္မာနှင့်ပြည့်စုံ ကြောင်းကို မည်သို့ဖော်ပြသနည်း။ ထိုသစ္စာသမ္မာသည်ပင် ရှင်ပေါလုအား ပျော်ရွင်ခြင်းဝမ်းမြောက်ခြင်းကို ရရှိပိုင်ဆိုင်စေလျက် ထောင်သွင်း အကျဉ်းခန်းမှာပင် ပျော်ရွင်နိုင်ခဲ့သည်။ ဘုရားရှင်၏သစ္စာသမ္မာအကြောင်းကို သင်သိသရွေ့စာရင်း ပြုစု ရေးသား ပါ။ ထိုစာရင်းအတိုင်းကျေးဇူးတော်ကိုချီးမွမ်းခြင်းဦပပါ။ သင့်အတွက် မည်သို့ပြောင်းလဲမှု ရှိစေနိုင်သနည်း။

ဗုဒ္ဓဟူးနေ့ သြဂုတ်လ ၂၄ ရက်

စီရင်ချက်ချသောသက်သေ

တမန်တော်ဝတ္ဃုတွင် ချီးမွမ်းခြင်းသည် ကြားရသောသူများကိုထိရောက် စွာအံ့သြခြင်းဖြစ်စေသည်။ တမန်တော်၊ ၁၆း၁၆-၃၄ ကိုဖတ်ပါ။ အလွန် ရိုက်ချက်ပြင်းသောကျမ်းချက်ဖြစ်သည်။ ရှင်ပေါလုနှင့်သိလတို့သည် အကျဉ်းထောင်၌ချထားခြင်းခံကြရသည်။ ရိုက်နှက်ညှဉ်းဆဲခံရသောဒဏ်ရာဒဏ်ချက် များစွာရရှိနေသော်လည်း ဆေးထည့်ပေးမည့်သူတစ်ယောက်တလေမျှ မရှိပါချေ။ ကိုယ်ခန္ဓာတစ်ခုလုံးနာကျင်လျက် ခြေကျင်းခတ်ထားခြင်း ခံနေကြရသည်။ တိုက်ပိတ်ခန်းထဲသို့ထပ်မံထည့်ခြင်းခံကြရပြန်သည်။ သို့သော်အခြားသော အကျဉ်းသားများ ထိုင်ပြီး နားထောင်နေစဉ်မှာ ပေါလုနှင့်သိလတို့သည်စတင် သီချင်းသီဆိုကြတော့သည်။ ဆုတောင်း ကြတော့သည်။

မကြာမီမြေငလျင်ကြီးစွာလှုပ်သည်။ ထောင်တံခါးအားလုံးပွင့်ထွက် ကုန်တော့သည်။ ပေါလုနှင့်သိလ အပါအဝင် အကျဉ်းသားအားလုံးတစ်ယောက် မျှထွက်ပြေးခြင်းမရှိ၊ မိမိတို့ရှိခဲ့သည့်နေရာများမှာပင်ရှိနေကြောင်း ထောင်မှူးကြီး သိမြင်ရသောအချိန်၌ တုန်လှုပ်လျက် ပေါလုနှင့်သိလတို့၏ရှေ့တွင် ပျပ်ဝပ်လေတော့သည်။ တိုက်ပိတ်ခန်းမှထုတ်ယူပြီး ရိုကျိုးစွာဖြင့် ‘သခင်တို့၊ အကျွန်ုပ်သည် ကယ်တင်ခြင်းသို့ရောက်အံ့သောငှာ အဘယ်သို့ ပြုရမည်နည်း’ ဟုမေးလျှောက်လေ၏ (တမန်၊ ၁၆း၂၉၊၃ဝ)။

ယင်းအခြေအနေသည်ထောင်မှူးအား အဘယ်ကြောင့်ကယ်တင်ခြင်း အကြောင်းကို အာရုံရောက်စေ ပါသနည်း။ ပေါလုနှင့်သိလတို့သည် ဆုတောင်းခြင်း သီချင်းဆိုခြင်းကြောင့် အကျဉ်းသားများ ထွက်ပြေးသွားခြင်း ကိုမဖြစ်စေပါ။ ထောင်မှူးနှင့်သူ၏အိမ်သားအားလုံးကို နောင်တပြောင်းလဲခြင်းဖြစ်စေပါသည်။

--------------------------------------------------------------------------------------------------

ကျွနု်ပ်တို့ချီးမွမ်းခြင်းအမှုဦပသောအားဖြင့် ပတ်ဝန်းကျင်လူများအတွက် ပြောင်းလဲခြင်းကိုဖြစ်စေ ပါသည်။ ပေါလုနှင့်သိလတို့တိုက်ပိတ်ခန်းအတွင်း ထိုင်နေပြီးအခြားအကျဉ်းသားများကဲ့ သို့မြည်တွန်တောက် တီးနေလျှင် ထိုညတွင် လူတစ်ဦးတစ်ယောက်မျှ ကယ်တင်ခြင်းသို့ရောက်မည်ဟု သင်ထင်ပါသလား။ နောက်ပိုင်း၌ ထောင်မှူးသည် မည်သို့အခြေအနေရှိသည်ကို ကျွန်ုပ်တို့မသိရပါ။ သို့သော်လည်း ရှင်ပေါလု ကိုယ်တိုင် ရောမမြို့ရှိအခြားသောအကျဉ်းထောင် တစ်ခုအတွင်း၌ ရေးသားခဲ့သောစာကိုဖတ်ပြီး ခန့်မှန်းနိုင် ပါသည်။ ‘အကြောင်းမူကား၊ သင်တို့သည်အထက်ကမြင်သည့်အတိုင်း ယခုလည်းကြားသည့်အတိုင်း ငါခံ ရသော တိုက်လှန်ခြင်းကိုခံရသည်နည်းတူ၊ သင်တို့သည်ခံရကြသည်ဖြစ်၍၊ ခရစ်တော်ကိုယုံကြည်ခြင်း အခွင့်မှတစ်ပါး၊ ခရစ်တော်အတွက်ကြောင့် ဆင်းရဲ ခံရခြင်းအခွင့်ကို ကျေးဇူးတော်အားဖြင့်ရကြ၏’ (ဖိလိပ္ပိ၊ ၁း၂၉)။ ရှင်ပေါလု ခံရသောဒုက္ခဆင်းရဲခြင်းအကြောင်းကိုသူတို့ဖတ်မိလျှင် ထိုဒုက္ခကိုဝမ်းမြောက်ခြင်းအဖြစ် ဖြစ်လာစေရန် သူတို့၏စိတ်နှလုံးသားထဲ၌လည်း ချီးမွမ်းသီချင်း သီဆိုနိုင်မည့်အပြင် ရင်ဆိုင်ရမည့် စိန်ခေါ်ချက် အားလုံးကို သစ္စာရှိစွာရင်ဆိုင် သွားနိုင်မည့်ရလဒ်ကို သူဂရုစိုက်တော့မည်မဟုတ်ပါ။

မည်သူ၏ထံမှ ဘုရားသခင်သြဇာလွမ်းသောသီချင်းတစ်ပုဒ်ကို ချီးမွမ်း ခြင်းဖြင့် သင်၏စိတ်နှလုံးသားကို ထိသွားစေနိုင်မည်နည်း။ သင်နှင့်နီးစပ်သူ အားလုံးအတွက် ချီးမွမ်းခြင်းသီချင်းသီဆိုပေးပါ၊ ရရှိလာမည့် ကောင်းချီးကို သင်မခန့်မှန်းနိုင်ပါ။

ကြာသပတေးနေ့ သြဂုတ်လ ၂၅ ရက်

အောင်မြင်ခြင်းပေးစွမ်းသောလက်နက်

၆ရာ၊ ၂ဝး၁-၃ဝ ကိုဖတ်ပါ။ ယေရှဖတ်သည် ချီးမွမ်းခြင်းအမှုကို အင်အားကြီးသောလက်နက်အဖြစ် ကောင်းစွာသိရှိထား သည်။ ရန်သူ စစ်တပ်ကြီးသည် သူ့ကိုစစ်တိုက်ရန်ချီလာနေကြောင်း သတင်းကြားရပြီးသည် နောက် ယောရှဖတ်သည် ချက်ချင်းသူ၏တပ်ကြီးကိုလှန့်ခြင်းမဦပခဲ့ပါ။ ‘ထာဝရဘုရားကိုရှာခြင်းငှာ သဘောချ လျက်’ (၆ရာ၊ ၂ဝး၃)။ ဦးစွာဘုရားရှင်ထံ ချဉ်းကပ်လိုက်သည်။ ယုဒလူမျိုးများယေရုရှလင်မြု့သို့လာပြီး ပွဲကျင်းပချိန် ဖြစ်နေ၍ ယောရှဖတ်သည် အခြေအနေမှန်ကိုသုံးသပ်မိသည်မှာ ‘အကျွန်ုပ်တို့ကို တိုက်အံ့သော ငှာလာသော ဤအလုံးအရင်းကြီးကို အကျွနု်ပ်တို့သည် ဆီးတားခြင်းငှာမတတ်နိုင်ပါ။ အဘယ်သို့ပြုရမည်ကို မသိပါ။ ကိုယ်တော်ကို သာမျှော်ကြည့်လျက်နေကြပါသည်ဟုဆုတောင်း၏’ (၆ရာ၊ ၂ဝး၁၂)။

ကိုယ်တိုင်ရန်သူစစ်တပ်ကြီးသည်သင့်ကိုတိုက်ရန်ချီလာနေသည်ကိုမြင်ရလျှင်မည်သို့တုံ့ပြန်မည်နည်း။ ယောရှဖတ်အနေဖြင့် ၆ရာ၊ ၂ဝး၃-၁၂ အတိုင်းတုံ့ပြန်ခဲ့သည်။ ဆန့်ကျင်ခြင်းခံရသောအခါ သင်မည်သို့ပြုရမည်ဟု သင်ခန်းစာရရှိနိုင်သနည်း။

--------------------------------------------------------------------------------------------------

ဘုရားရှင်၏ဝိညာဉ်တော်သည် ဟာဇေလအပေါ်သက်ရောက် လာ၍ ရဲရင့်စွာထပြီးကြေညာစကားမှာ ‘အိုယုဒပြည်သူ ယေရုရှလင်ဦမိ့သားတို့၊ သင်တို့သည်စစ်တိုက်စရာအကြောင်းမရှိသည်ဖြစ်၍၊ တည်ကြည်စွာ မတ်တတ် နေလျက်၊ ထာဝရဘုရားကယ်တင်တော်မူခြင်းကျေးဇူးကို ကြည့်ရှုကြလော့။ မကြောက်ကြနှင့်၊ စိတ်မပျက်နှင့်၊ နက်ဖြန်နေ့ချီသွားကြလော့။ ထာဝရဘုရားသည် သင်တို့နှင့်အတူရှိတော်မူလိမ့်မည်’ (၆ရာ၊ ၂ဝး၁၇)။ ထိုနောက်၌သူတို့သည် ချီးမွမ်းခြင်းသီချင်းသီဆိုရာ၌ ‘ကျယ်သောအသံနှင့်ချီးမွမ်းကြသည်’ (၆ရာ၊ ၂ဝး၁၉)။ ဘုရားရှင်သည် သူတို့အတွက်စစ်တိုက်ခြင်းကိုပြုသော်လည်း သူတို့သည် ကိုယ်တိုင်ရန်သူကို မျက်နှာချင်းဆိုင်ရမည်ဖြစ်သည်။

သို့သော် ထိုချီးမွမ်းပွဲသည် ရိုးရိုးစစ်ချီခြင်းမျိုးမဟုတ်ပါ။ ယောရှဖတ် သည် ကွာယာအဖွဲ့ကိုစီစဉ်ပြီး ထာဝရဘုရားအားချီးမွမ်းသီဆိုလျက် ချီတက် စေခဲ့သည်။ ‘‘ထိုသူတို့သည် ချီးမွမ်းရာသီချင်းကိုဆိုစဦပသောအခါ၊ ယုဒပြည် ကိုတိုက်အံ့သောငှာလာသော၊စိရတောင်သားတို့ကို အမ္မုန်အမျိုးသား၊မောဘ အမျိုးသားတို့တစ်ဘက် ၌ ထာဝရဘုရားချောင်းမြောင်းစေတော်မူသဖြင့် အာမ္မုန် အမျိုးသား၊ မောဘအမျိုးသားတို့သည် အထိအခိုက် ခံရသောကြောင့်’’ (၆ရာ၊ ၂ဝး၂၂)။ ကျမ်းရေးသားသူ၏အဆိုအရ ဘုရားရှင်ကြားဝင်၍ တဒင်္ဂအတွင်း ယုံကြည်ခြင်း ကြောင့် ကတိတော်အတိုင်း ယုဒလူများအောင်မြင်နိုင်ခဲ့သည်။ သန့်ရှင်းခြင်းအသရေကို ချီးမွမ်းရသော သီချင်းသည် တို့ကို ထပ်၍သီဆိုချီးမွမ်း စေပြန်သည် (၆ရာ၊ ၂ဝး၂၁)။

၆ရာ၊ ၂ဝး၁-၃ဝ ကိုဖတ်ပါ။ ဘုရားရှင်နှင့်သင်လျှောက်လှမ်းနိုင်ရန် မည်သည့် သင်ခန်းစာကို ပေးထားသနည်း။ အထူးသဖြင့် စုံစမ်းခြင်းနှင့်ဖိစီးခြင်း ခံရသောအချိန်မျိုး၌ သင်၏ဝိညာဉ်ခွန်အား မည်သို့ ရရှိစေ မည်နည်း။

--------------------------------------------------------------------------------------------------

သောကြာနေ့ သြဂုတ်လ ၂၆ ရက်

ဆက်လက်လေ့လာရန်။

‘‘ငါတို့၏နှလုံးသားနှင့်နှုတ်ခမ်းများကို ထာဝရဘုရား၏မေတ္တာတော် အကြောင်းအား ချီးမွမ်းသီဆိုစေပါ။ ငါတို့၏ဝိညာဉ်ကိုမျှော်လင့်စရာကရာနိကုန်းထက်၌ရှိသောကပ်တိုင်တော်မှ လင်းလက်လျက်ရှိသော အလင်းတန်း ကို သိရှိမျှော်လင့်စေပါ။ ငါတို့သည် ကောင်းကင်ရှင်ဘုရင်၏ သားသမီးများ ဖြစ်ကြောင်းကို မမေ့လျော့ စေပါနှင့်။ အေးချမ်းငြိမ်ဝမ်စွာ ကျွန်ုပ်တို့ရရှိသော အခွင့်အရေးအားအသုံးပြုလျက် ထာဝရဘုရားရှင်ကိုချီးမွမ်းခြင်းပြုပါ။’

‘‘ဘုရားရှင်၏ဂုဏ်တော်ကို ကျွန်ုပ်တို့ချီးမွမ်းခြင်းပြုသောအချိန်မှာ သင်တို့ လည်းပါဝင်ကြရန် ကျွန်ုပ်ဖိတ်ခေါ်လို ပါသည်။ သင်သည်မှောင်မိုက်ထဲ၌ နေရသော်လည်း ဘုရားကိုချီးမွမ်းပါ။ စုံစမ်းခြင်းနှင့်ရင်ဆိုင်ရသော်လည်း ချီးမွမ်းပါ။ ထာဝရဘုရား၌အစဉ်ဝမ်းမြောက်ခြင်းရှိကြလော့ဟု တမန်တော်ကြီးကမိန့်တော်မူခဲ့သည်။ ‘တစ်ဖန် ငါဆိုသည်ကား၊ ဝမ်းမြောက်ခြင်းရှိကြလော့။ သင့် မိသားစု၌နာကျင်ဝမ်းနည်းခြင်းကြုံနေရပါသလား။ မှောင်မိုက်ကျနေပါသလား။ မစိုးရိမ်နှင့်၊ နေရောင်ခြည်ပေါ်ထွက်လာလိမ့်မည်။ သင့်ဝန်းကျင်၌ပြန့်ကျဲ နေသော သူများအတွက် အလင်းကိုဆွဲယူပြီး ဘုရားရှင်၏ဘုန်းတော်ပလ္လင်သို့ ပို့ဆောင်ပေးစေနိုင်ပါမည်။ ထိုအလင်းကို ထွန်းလင်းကြဲဖြန့်စေပါ။ သင်ထင်သော လမ်းအတိုင်းမသွားပါနှင့်။ သင်မှီခိုသောသူ၏ပြသသောလမ်းအတိုင်း လျှောက်လှမ်းပါ။ သင်၏ပတ်ဝန်းကျင်ကို ပို၍သာလွန်ကောင်းမွန်စေပါ။ အနီးရှိ သူများကိုမြှင့်တင်ပေးပါ။ ကောင်းကင်သွားရာလမ်းနှင့်ဘုရားရှင်၏ဘုန်းတော်ကိုညွန်ပြပေးပါ။လောကရှိအရာအားလုံးထက် မြင့်မြတ်သော အရာကို သူတို့အား မြင်တွေ့စေပါ။ ထာဝရတည်ေသာအရာကိုစွဲလမ်းစေပါ။ သေခြင်းကင်းသော အမွေကို ခံယူ စေစပါ။မပျက်စီးမဆုံးရှုံးနိုင်ေသာ ထာဝရချမ်းသာြခင်းကိုရှာဖွေစေပါ။’

--ဝဝဝ--